## Educació destina 12 orientadors per a evitar l'abandó i fracàs escolar de persones adultes a la Comunitat Valenciana

*** Estos professionals atenen alumnat vulnerable d'entre 16 i 19 anys en centres de formació de persones adultes (FPA)
* Donen servei en 27 centres FPA: 9 d'Alacant, 5 de Castelló i 13 de València**

La Conselleria d'Educació, Universitats i Ocupació ha creat per al curs actual 12 unitats d'acompanyament i orientació (UAO) destinades a atendre alumnat entre 16 i 19 anys en centres de formació de persones adultes (FPA).

Estos orientadors estan destinats a donar suport a alumnat vulnerable de centres sostinguts amb fons públics que, complint amb una sèrie de requisits, presenten alt risc de fracàs escolar, absentisme, repetició de curs i abandó dels estudis.

Estes unitats d'orientació se situen en zones o sectors escolars atenent l'organització territorial dels equips d'orientació educativa i psicopedagògica i estan associades a les coordinacions territorials de l'orientació.

D'esta manera, els professionals d'orientació educativa s'han incorporat a centres d'FPA de la Comunitat que durant el curs 2022-2023 tenien matriculat un nombre significatiu d'alumnat entre 16 i 19 anys. Així, 4 orientadors oferixen els seus serveis en 9 centres FPA de la província d'Alacant; 2 orientadors en 5 centres FPA de la província de Castelló; i 6 orientadors en 13 centres FPA de la província de València.

A través d'este programa de cooperació territorial d'unitats d'acompanyament i orientació personal i familiar, la Direcció General d'Innovació i Inclusió Educativa pretén contribuir a la reducció de l'abandó escolar abans de finalitzar l'Educació Secundària postobligatòria mitjançant el disseny de propostes formatives personalitzades i activitats de tutorització i orientació acadèmica i professional.

Així mateix, s'acompanya les famílies de l'alumnat (en el cas de menors d'edat o persones amb discapacitat en situació de dependència), i se'ls oferix habilitats i recursos perquè puguen aconseguir una millor comprensió i una major implicació en els processos educatius dels seus fills.

Estos 12 professionals per a centres de formació de persones adultes se sumen als 21 orientadors destinats a 41 CEIP d'entre 26 i 29 unitats de la Comunitat.

Fecha: 04/01/2024